
Táncok Mátyás király udvarából

Kulcsszavak: Mátyás király; 15.század; táncok
A magyar királyok közül Mátyás király alakja kiemelkedő, hiszen a legtöbb mese és legenda talán az ő alakjáról született. Az utókor számára igazságos királyként maradt fent, aki gyakran járt álruhában, és fényes udvartartása volt Visegrádon. Legalábbis a róla szóló mesék alapján ilyen képet alkothatunk róla. Méltán híres reneszánsz udvartartásában fontos szerepet kaptak a tudományok, a zene és a tánc is. Számos mesefilm készült Mátyásról, megidézve udvarának hangulatát, azonban ezek zenei anyaga általában a későbbi 16. századi reneszánsz zenéket veszi alapul. Magától adódik tehát a kérdés, hogy Mátyás király vajon milyen zenékre táncolhatott? Milyen befolyások érhették a Visegrádi udvartartását? Dolgozatom célja hitelesen bemutatni a 15. századra jellemző táncokat, kiemelt tekintettel az itáliai Ballo-kra, melyek Mátyás második felesége, Beatrix révén kerültek Magyarországra. Ezzel együtt szeretnék betekintést nyújtani a kora reneszánsz korszak sajátos “kései gótikus” zenei világába, mely még inkább az Ars Nova seconda zenei hagyományait követi, és jelentős eltérést mutat a későbbi érett reneszánsz zenéktől, melyekkel Mátyás udvarát tévesen azonosítani szokták.



